Downloaded from YTS.MX
Nikad nisam upoznao svjetskog prvaka koji je normalan.
Official YIFY movies site: YTS.MX
Moraš biti malo poremećen
da bi ustao iz kreveta i učinio nešto izuzetno.
Ja sam poremećen.
Ispod ove fasade normalnog, ljubaznog čovjeka
imam ogroman ego.
Nešto te mora motivirati da pomakneš granice.
A mene djelomično motivira moj ego.
Dobro jutro, Novi svijete! Pripremamo se za početak
sedme, presudne utrke ovog America's Cupa.
Ova regata ima dužu povijest od Kentucky Derbyja i Super Bowla.
Amerika bi po prvi put u 132 godine mogla izgubiti u America's Cupu.
Cilj nam je bio pobijediti u America's Cupu,
što dotad nitko nije uspio.
Bio je to najduži niz pobjeda u povijesti sporta.
SAD je uspješno branio naslov prvaka
132 godine, otprije Američkog građanskog rata.
Dominacija ove zemlje nadživjela je Konfederaciju,
Treći Reich i St. Louis Brownse.
Australci misle da je sada kucnuo njihov čas.
Danas jedre u odlučnoj, presudnoj, finalnoj utrci.
Naziva se utrkom stoljeća…
Najveća jedriličarska utrka ovog stoljeća.
Ukratko, New York Yacht Club
nije imao naviku gubiti u America's Cupu.
OSNOVAN 1844.
Stoga nam je bilo sasvim jasno
da se radi o ratu.
Rat je već u tijeku.
Australci tvrde da su se našli na meti podle kampanje
koja uključuje špijunažu i političku sabotažu.
Uključeni su FBI, špijuni i naoružani stražari.
New York Yacht Club učinit će sve što mogu da bi se pobrinuli
da pehar ostane ovdje u SAD-u.
Suočiti se sa SAD-om bio je golem mentalni izazov.
Bila je to tehnološki i ekonomski najmoćnija zemlja na svijetu.
A jedna mala zemlja…
s 27 milijuna stanovnika, zvana Australija…
odvažila se da je pokuša pobijediti.
NETFLIXOVA DOKUMENTARNA SERIJA
Prvi America's Cup za koji sam čuo održan je 1962. godine.
Australija protiv SAD-a.
Cijela je zemlja pratila što se zbiva u Americi.
Te su utrke očarale milijune ljudi.
Čak je i predsjednik SAD-a
napustio Washington kako bi ih gledao.
Australcima bi pobjeda bila prilika
da svoju nepoznatu zemlju proslave u cijelome svijetu.
I dan-danas to čujem…
Vjetrovi od 20 do 25 čvorova i uzburkano more…
Bio sam samo dječačić koji je slušao radio.
Slušao sam to sa sedam godina na malom tranzistoru,
usred noći u krevetu.
Na sićušnom tranzistoru.
Na malom tranzistoru.
Mama mi je poželjela laku noć,
a ja sam pokušavao slušati radio.
Sjatili su se u Newport s cijele istočne obale SAD-a.
Bilo je tri ujutro, 12 sati vremenske razlike od Newporta.
Ovo je Newport, poprište regate America's Cup.
Od početka 20. stoljeća
ovo je ljetovalište američkih superbogataša.
Kao dječaka me opčinjavala ta nevjerojatna povijest.
Svi ti nevjerojatni ljudi…
A kada ljetni povjetarci počnu puhati preko tjesnaca,
okrenu se jedinoj igri u gradu: jedriličarskim utrkama.
Biti skiper jedrilice u America's Cupu…
To mi je usmjerilo maštu u posve drugom smjeru.
Kao da se otvorio prolaz u neki drugi svijet.
Neki u Poreznoj upravi
jedrenje smatraju metodom izbjegavanja plaćanja poreza.
No America's Cup je nešto posve drugo.
America's Cup je oduvijek bio sam vrh jedriličarskih natjecanja.
U America's Cupu natječu se samo dvije jedrilice, samo dvije zemlje,
u sedam utrka.
PUTANJA REGATE
Pobjednik je jedrilica koja pobijedi u četirima utrkama.
Jedan na jedan, kao u dvoboju na život i smrt.
Pogledajte kako tone! Ovo je jedriličarska varijanta Titanica.
Zapravo jedni druge žele nasmrt pretući.
Ali bolje ovo nego rat ili pucnjave na ulicama.
America's Cup jedinstven je jer dobiješ priliku svake četiri godine,
kao na Olimpijadi.
To je ogromna obveza, i u fizičkom i u psihičkom pogledu.
Prema pravilima je bilo koja zemlja smjela izazvati branitelja,
no jedrilica je morala biti dizajnirana u zemlji izazivača.
A ondje je morala biti i izgrađena.
Stoga je za te projekte trebalo imati novca.
Mnogo novca.
Superbogati donijeli su velike bankovne račune i milijune dolara.
U slučaju America's Cupa,
radi se o iznimno skupim i naprednim jedrilicama.
No u ovom sportu
SAD nikad nije izgubio.
AMERIKA VLADA MOREM!
Bio je to najduži niz pobjeda u povijesti sporta.
SAD OBRANIO NASLOV
New York Yacht Club uspješno je branio naslov prvaka
u Newportu u Rhode Islandu čak 132 godine.
New York Yacht Club odavao je dojam arogancije.
Ovo je naše.
Možete se doći igrati, ali onda se pokupite.
New York Yacht Club branio je naslov
od izazivača iz cijeloga svijeta,
i to s takvom nadmoći u jedrenju
da je čudo što ih itko još uvijek izaziva.
New York Yacht Club nalazi se u 44. ulici u Manhattanu.
Prozori su oblikovani kao na nizozemskoj jahti iz 17. stoljeća.
Ovo je središte svijeta jedrenja
i ekskluzivna domena
nekih od najbogatijih i najutjecajnijih ljudi u SAD-u.
New York Yacht Club bili su branitelji naslova prvaka America's Cupa.
Bili su to ljudi koji su već naraštajima bogati,
poput obitelji Vanderbilt i Roosevelt.
Bili su obavijeni velom tajni.
I američke su jedrilice bile posebne.
Kao da su imale neku auru. Bile su besprijekorne.
Jedra su im uvijek izgledala kao da su od alabastera.
Zračile su stilom i bogatstvom.
Zračile su nepobjedivošću.
A onda smo jednog dana, još 1970. godine,
otišli u New York Yacht Club.
Imali su nekakvu osmerokutnu prostoriju
u kojoj je stajao pehar.
Kustos je rekao: „Znate, John,
ljudske ruke nisu dotaknule taj pehar već više od stotinu godina.”
Pogledao sam pehar i pomislio: „O, Bože, vidi ga!”
Savršeno, blistavo srebro!
Sveti gral.
Ovo je obiteljski dragulj.
Srebro pod staklom.
Amerikanci će samo ove godine na njega potrošiti čak 45 milijuna dolara.
Prema legendi, prvi američki skiper koji izgubi ovaj pehar
ostat će i bez glave.
SAN DIEGO, KALIFORNIJA
Nova pokretačka sila u New York Yacht Clubu
bez sumnje je bio Dennis Conner.
Rodom je iz San Diega. Pozdravite Dennisa Connera!
On je bio snaga i žarište New York Yacht Cluba.
I on je America's Cup prenio iz amaterskog u profesionalni svijet.
Promijenio je igru.
Nije li istina da ste uzeli sport koji je nekoć bio vikend-zabava bogataša
i približili ga automobilskim utrkama?
Dennis je bio najbolji. Bio je najbolji.
Genijalan je. Naprosto genijalan.
Moglo bi se reći da je Dennis bio drukčiji.
Bio je jedan od skipera koji će učiniti sve da pobijede.
Ako je na svijetu najvažnije pobijediti u America's Cupu
i jedriti s Dennisom Connerom,
važnije od crkve, i posla, i supruge, i djece…
Neće te biti dva tjedna jer ideš na skijanje?
E pa, uživaj u skijanju, ali ne vraćaj se.
Protiv Dennisa sam se prvi put utrkivao u America's Cupu 1974.
Nismo imali šanse.
Australci nisu bili na razini America's Cupa.
To je psihički iznimno zahtjevno.
Rano odeš do jedrilice
i provjeriš vrijeme, plimu, morske struje, uvjete…
Porineš jedrilicu i pripremiš je.
Odeš do staze i provjeriš vjetar i struje pa do žirija
po upute. Prije starta provjeriš kako se vjetar promijenio.
Imaš dobra jedra i jarbol.
Uvježban si. Posada ti je prave težine.
Ako si svaki put sve to učinio, nije bilo opravdanja za poraz.
NEMA OPRAVDANJA ZA PORAZ
Nismo imali nikakve šanse. 1974. su nas zgazili.
Dennis Conner opet je osvjetlao obraz SAD-u
i pobijedio u utrci s prednošću od minute i pol.
AMERICA'S CUP OSTAO U NEW YORKU
Onda su nas 1977. opet zgazili.
Stručnjaci su rekli da će biti 4:0
i Amerikanci su tako i pobijedili Australce.
AUSTRALCI RAZOČARANI
Opet su nas pobijedili 1980.
Australija ih nije mogla pratiti
i sad već triput nije uspjela pobijediti u America's Cupu.
Pobijedio sam u 38 utrka uzastopno.
Bio sam najbolji na svijetu.
Zgazio sam ih.
Dobro došli u Turpie Tonight!
Kakav uvod!
Slušajte pažljivo…
U rujnu 1983.
Amerikanci će imati izazivače u America's Cupu,
a ovaj će im čovjek biti skiper. Dame i gospodo, pozdravite Johna Bertranda!
Duboko u sebi znao sam da ako je itko ravan Dennisu Conneru,
onda sam to ja.
Otkad se bavite jedrenjem?
Počeo sam s 12 godina.
U kakvim jedrilicama?
-Sabot, za jednu osobu. -Da?
Moj je pradjed sudjelovao u izgradnji triju jedrilica za America's Cup.
Djed mi je bio profesionalni ribar.
On me naučio da prepoznam kada dolazi vjetar.
Imao je šesto čulo za to i prenio mi ga je.
Bez šminke! Tako izgledaš kada živiš na moru?
-To je od brojnih sati na suncu. -Nebrojenih sati.
Je li to težak život?
Kad sam imao 15 godina, obitelj mi je zadesila tragedija.
Umrli su mi otac
pa onda djed,
a na kraju i pradjed, jedan za drugim.
Umrli su svi muškarci.
Kad je Johnu umro otac, u njemu se javio poziv.
Zapravo ga je to uvijek motiviralo.
Ono što sam zbilja razumjela kod Johna
bila je njegova sposobnost fokusiranja.
Mogao se potpuno isključiti.
Opčinila me ideja o pobjedi u America's Cupu
i što je za to potrebno.
Nadajmo se da ćete poraziti kakvu god jedrilicu Amerikanci imali.
Tako je. Njihov je skiper Dennis Conner
i uspješno obrani naslov prvaka.
Nije mu se baš svidio!
Svake bih godine izgubio od Dennisa.
Zaključio sam da nisam dovoljno psihički jak.
Ako ne razumiješ svoju konkurenciju,
ako ne razumiješ neprijatelja,
ne možeš prijeći na sljedeću razinu.
Dobio sam stipendiju za MIT u Bostonu
na odsjeku za brodostrojarstvo kako bih ušao u američki sustav.
U ovom ćemo vas programu obučiti kao brodostrojare.
Imat ćete rad u laboratoriju, praktične projekte i mnogo literature.
Kada mi je rekao naslov disertacije…
KRAJ
…tada sam uistinu shvatila
koliko mu je jedrenje važno.
Optimalni napadni kut jedara za America's Cup.
ODSJEK ZA BRODOSTROJARSTVO
OPTIMALNI NAPADNI KUT JEDARA ZA AMERICA'S CUP
Koristio sam teoriju noseće linije, aeronautiku,
iznimno napredne sustave upravljanja…
U osnovi, torpeda.
Mjesecima sam bio kod neprijatelja
i učio njihove tajne
koje su nam bile od koristi za America's Cup.
Nakon MIT-a znao sam dovoljno
da se uhvatimo u koštac s najboljima na svijetu.
AMERIČKI KAMP ZA OBUKU
17 MJESECI DO AMERICA'S CUPA
Da bi se natjecao, moraš imati novca.
Ako se želiš utrkivati u America's Cupu, lovu na sunce.
Procjenjuje se da osvajanje ovog pehara
stoji između 60 i 100 milijuna dolara.
Imao sam sreće.
Financirao me New York Yacht Club.
Volio sam ih kao roditelje.
Kad dobiješ novac, možeš početi okupljati tim.
Conner posadu podvrgava pripremama
težim od svih dosadašnjih priprema za America's Cup.
Važno je da posada bude u najboljoj mogućoj formi.
Stoga moraju biti potpuno predani
i 17 mjeseci trenirati od pet ujutro do devet navečer, šest dana tjedno.
Što više novca imaš, to više možeš ulagati u tehnologiju.
Onda možete početi razmišljati o tome kakvog ćete dizajnera imati.
Tko će izgraditi brod? Tko će napraviti jedra?
Počinje prvo zasjedanje New York Yacht Cluba…
Kad sam proučio New York Yacht Club,
shvatio sam da ako želimo pobijediti,
trebat će nam mnogo novca.
Priča o natjecanju u America's Cupu
isprepletena je s financijskom sagom Alana Bonda.
Bondi je oduvijek bio kockar,
a ovdje se sve svodi na novac.
Alan je bio predsjednik australskog tima.
Riskirao je.
Bio je to njegov novac.
Bio je to njegov projekt.
Bondi je volio riskirati. Bio je strašno dramatičan.
U malo je vremena zaradio mnogo novca,
uglavnom na nekretninama.
Kupio je pivovaru Swan.
No iz točke gledišta New York Yacht Cluba zapravo nije bio bogat.
Alan je naslutio
da bi ga pobjeda mogla podići s lokalne na globalnu razinu.
Radilo se o moći i utjecaju. To ga je motiviralo.
Rekao sam Alanu:
„Ovo natjecanje u osnovi ima tri elementa.
Moraš imati vrhunsku upravu.
Moraš imati vrhunsku tehnologiju.
I, na kraju, tim ti mora biti vrhunski.”
Trebali su nam genijalni, iznimno sofisticirani umovi.
Morali smo pozvati najbolje.
Stoga sam pozvao Hueyja.
Naukovao sam i školovao se kao izrađivač jedara.
Mogu vidjeti promjene u vjetru i brzini vjetra.
Gotovo da sam mogao nanjušiti vjetar.
…izvanredni taktičar Hugh Trehane
pridružio se australskom timu.
Hoće li ove godine ostvariti nemoguće?
Radio sam kao inženjer u rudniku urana.
Tada sam radio u školi.
Radio sam kao elektrotehničar.
Nazvao me iz vedra neba i rekao:
„Želim da budeš navigator
na jahti klase 12 m koju gradimo za America's Cup.”
Dotad nisam ni na kakvoj jedrilici bio navigator!
Rekao je: „Inženjer si, pohvatat ćeš već.”
John Bertrand je pažljivo izabrao ljude s pravim vještinama i osobinama
koji mogu nadmudriti New York Yacht Club.
Da bi se uhvatio u koštac sa psihom Amerikanaca,
koji su neizmjerno samouvjereni,
i igrao tu igru, treba ti jak ego.
To je bila velika prepreka.
U Australiji postoji takozvani „sindrom visokog maka”.
SINDROM VISOKOG MAKA
Ako počneš biti samouvjeren, odmah te srežu.
Stoga, ako ih mentalno dovoljno očvrsnem,
možda bi sve to i moglo funkcionirati.
Bertrand je svim potencijalnim članovima poslao psihološki test.
Sjećam se da sam dobio test od 14 stranica
i mislio si: „Kakvo je ovo sranje?”
Da, riješio sam test osobnosti.
Rečeno mi je da bih mogao biti samouvjereniji.
To je bio rezultat. Dobro bi mi došlo više samopouzdanja.
Morali smo povjerovati da nam je mjesto na podiju.
To je moć vizualizacije.
Predočite si jedra i druge članove posade.
Shvatite koliko im vjerujete i koliko ih poštujete.
Predočujete si okolinu prije početka same bitke.
Trenirate svoj um da se ne uplaši kada se nađe u toj okolini.
Slušaj helikoptere nad sobom.
Vidiš obalnu stražu.
Svi surađujemo, kao tim.
Ugledao si Dennisa Connera…
i njegovu jedrilicu Liberty.
Posljednje što nam je trebalo bila je napredna, vrhunska jedrilica.
No američka jedriličarska tehnologija bila je na daleko višoj razini
od ičega što smo imali u Australiji.
Bitka za America's Cup prerasla je u tehnološki rat.
Conner je htio moćno oružje.
Stoga je otišao u vladin centar za istraživanje oružja.
Trenutno surađujemo s brodograditeljima.
Štoviše, u samome središtu projekta imamo
kooperanta Ministarstva obrane.
Dennis je imao američku vojnu tehnologiju.
I imao je velike timove dizajnera s gotovo 30 članova.
A mi smo u to vrijeme imali samo Bennyja.
Imali smo njega i nikog drugog.
Ovo je bosonogi Australac Ben Lexcen.
On je neočekivani izbor Alana Bonda za dizajnera jedrilice
za nadolazeći America's Cup 1983.
Iako mnogi dizajneri žive u svijetu matematike i geometrije,
Ben Lexcen živi u svijetu umjetnosti.
Dizajn jedrilica je umjetnost,
i to jedna od rijetkih u kojima umjetnik izvedbom mora dokazati
da njegovo djelo funkcionira.
Benny je bio drukčiji.
Razmišljao je izvan okvira.
Bio je umnogome genijalan i opasan.
On je bio australski Leonardo da Vinci.
Imao je samo tri godine formalnog obrazovanja, od 9 do 12 godina.
Zbog toga mu je um bio nesputan.
I ispostavilo se da je to prednost.
Ben je jedinstven čovjek.
Nevjerojatno je da nema gotovo nimalo formalnog obrazovanja.
Gotovo da je bio uličar.
Benny bi se samo pojavio i odsjeo kod nas dvije noći ili dva tjedna.
Fizički je bio vrlo nezgrapan.
Imao je teške tikove.
Ali bio je znatiželjan.
Bio je iznimno znatiželjan čovjek.
Malo smo podesili snast.
Izgleda sjajno.
Imao je genijalnu sposobnost usvajanja informacija.
On je poput pčele radilice.
Probrao bi razne informacije i prikupio ih.
Kad je Benny počeo dizajnirati jedrilicu,
sjedio sam na doku, a on je rekao: „Johne, pogledaj galebove.”
Rekao je: „U svakome peru imaju sustav kontrole leta.
U jednom krilu te ptice sigurno postoji na tisuće kontrolnih sustava.”
I rekao je: „Pogledaj kako uzlete. Samo zamahnu i odu!
Predivno.”
Bio je velik proučavatelj prirode.
Ja nisam zapravo shvaćao kamo bi nas to moglo odvesti,
ali vrata su se otvorila.
Benny je otišao u Nizozemsku da pokuša dizajnirati jedrilicu od 12 m
koja će biti bolja od one koju smo imali 1980.
Otišao je u jedan od najboljih instituta za ispitivanje
kako bi jedrilicu ubrzao za makar stotinku čvora.
Dubio je na glavi kako bi našao neko poboljšanje, ali ništa.
Bio je strašno frustriran.
I odjednom nam je počeo slati telekse.
Napisao je: „Samo malo, otkrili smo nešto.”
Svakog bi nas dana u uredu dočekao još jedan teleks,
a njegove su poruke bile sve uzbuđenije.
Rekao je: „Radim na dizajnu kobilice koji bi mogao biti revolucionaran.”
„KOBILICA S KRILCIMA”
STRUKTURNI ELEMENT KOJI STABILIZIRA JEDRILICU
Ali nije nam rekao o čemu se radi.
Lexcenovih 7 modela ispitano je do u najsitnije detalje bar 200 puta,
što mu je omogućilo da nastavi usavršavati svoju tajnu kobilicu.
Na kraju nas je pozvao
da dođemo pogledati model te neobične kobilice.
Znao sam da je ta kobilica posebna.
Benny je rekao: „Možete doći, ali ne smijete nikomu reći.”
Bila je prekrivena i John me poveo sa sobom da je pogledamo.
I bila je ondje u ljevaonici, na pijesku…
Mislim da sam ostao bez riječi.
Bio sam pod dojmom.
Gledao sam i mislio si: „Mora da se šališ.”
Nisam znao što da mislim.
Izgledala je pomalo čudno.
Ljudi su još od 1905. dizajnirali jedrilice od 12 m.
Ali ne ovakve.
Hoće li funkcionirati?
Znao sam da je kobilica preokrenuta.
Bila je naopako.
Kao da je netko dizajnirao novi automobil s kotačima na krovu.
Postalo nam je očito da je Benny eksperimentirao s krilcima.
Kao ptica, s krilima. Shvaćate?
Tako je nastala nečuvena kobilica s krilcima.
TRADICIONALNA KOBILICA
Takva je jedrilica bila riskantna.
Čak je i John, jedan od najboljih jedriličara na svijetu,
bio pomalo nervozan.
Nipošto ne želim potrošiti hrpu vremena, truda i emocija
na opremu koja neće biti dovoljno dobra.
Nismo znali ni kako će ploviti.
Kada sam im pokazao jedrilicu, svi su misli da sam skrenuo.
Odlučili smo održati velik sastanak s Alanom Bondom.
„Alane, Benny je smislio jedrilicu koja je dramatično drukčija.
Ali ispitivanja pokazuju da je 20 minuta brža od ove druge.
Što ćemo?” A Alan je rekao: „Ovako…
Napravit ćemo takvu, u suprotnom ste svi otpušteni.”
I tako smo napravili tu jedrilicu.
AUSTRALSKA JEDRILICA
Ovdje će se roditi najnovije krilato čudo Bena Lexcena:
u vjedru rastaljenog olova u North Fremantleu.
Amerikanci su nas već godinama gazili.
Bilo je vrijeme da učinimo nešto radikalno.
Skippy i ja obojica smo izravno radili na izgradnji jedrilice.
Svi su bili sivi od glave do pete od brušenja i rezanja aluminija.
Benny Lexcen i ja zajedno smo dizajnirali palubu.
Ja sam bio zadužen za sve iznad palube.
U izradi jedara nismo se uopće pridržavali pravila.
Razvili smo novi softver za dizajniranje jedara.
Bio je revolucionaran.
Riskirali smo i svašta smo potrgali
jer je Benny eksperimentirao za vrijeme izgradnje.
Takav je bio.
Rekli bi ste: „Pa on je lud!”
Da, bio je. Ali svi smo ludi. To nam je profesionalna deformacija.
S dizajnerom Benom Lexcenom razgovarali smo o njegovu partnerstvu
s vlasnikom tima Alanom Bondom.
Imam neograničeno vrijeme i resurse
i on cijeni moj stil razmišljanja.
Više-manje me pušta da lutam poput izumitelja.
Danas je u Perthu pred tisućama gledatelja
službeno imenovana nova jedrilica Alana Bonda.
Bond je na konferenciji za novinare samouvjereno rekao
da će Australia II pobijediti.
Izgradnju jedrilice započeo je dizajner Ben Lexcen.
Na njoj smo radili više od dvije godine. Bio je to uistinu australski pothvat.
Po prvi smo put
uspjeli stvoriti jedrilicu koja se može nositi sa svima na svijetu.
Triput hura! Hura!
Slušate 1540 WADK, Newport!
Četiri su minute do 15 h.
Slušate WADK, službenu radiopostaju America's Cupa 1983.
Branitelj naslova iz 1980. Dennis Conner i njegova nova jedrilica Liberty
danas su stigli u luku u Newportu.
Dennis Conner, branitelj naslova America's Cupa,
usamljenik s jednim jedinim ciljem: da 1983. ponovno pobijedi.
U ime tvrtke AT&T mogu reći da smo ponosni što smo sponzor branitelja naslova.
I reći ću još samo: sredite ih, Dennise!
Može! Sutra!
U utorak počinje natjecanje
za pravo sudjelovanja u najprestižnijoj regati: America's Cup.
America's Cup počinje kvalifikacijskim turnirom
s 52 utrke protiv svih drugih zemalja tijekom četiri i pol mjeseca, u Newportu.
Borite se za pravo utrkivanja protiv Amerikanaca u rujnu.
KVALIFIKACIJSKI TURNIR 1983.
New Englandom su nekoć odzvanjale riječi: „Dolaze Britanci!”
No ovoga ljeta 1983. u Newport ne dolaze samo Britanci,
već i Francuzi, Kanađani, Talijani
i Australci.
Kada smo došli u Newport, na kvalifikacijski turnir,
raspravili smo o kobilici.
Odlučili smo da ćemo je skrivati.
Nipošto nismo htjeli pokazati kobilicu svijetu,
pa da je netko kopira i upotrijebi
i bude konkurentan kao i mi.
Stoga smo je skrivali.
I sjećam se da je u jednim lokalnim novinama
pisalo da su Australci došli s nekakvom bizarnom, glupom kobilicom.
Rekli su da smo napokon skrenuli i da smo nakon tri poraza već očajni.
Takav im je bio stav.
KVALIFIKACIJSKI TURNIR AUSTRALIJA PROTIV ITALIJE
U prvoj etapi jedri se uz vjetar,
sedam kilometara do ove točke, nakon čega slijede dvije kraće etape.
Zatim jedrilice opet skreću ulijevo
i za kraj još jednu etapu jedre uz vjetar.
U prve utrke kvalifikacijskog turnira protiv Talijana krenuli smo
a da nismo znali koliko nam je oprema konkurentna.
Ovakva je radikalna jedrilica ili pun pogodak ili čisti promašaj.
Završit ćemo kao junaci ili kao idioti.
Pet, četiri, tri, dva, jedan…
Australija je prošla zavoj i naprosto juri niz vjetar!
Sav naš trud u Australiji itekako se isplatio.
Australia II je pobijedila!
Jedrilica Australia II upravo je prešla cilj.
Raspalili smo sve u šesnaest.
Newport u nama više nije budio strahopoštovanje.
Bili smo ljuti i imali smo samo jedan cilj: pobijediti.
Sada je 6.30 h u nedjelju ujutro.
Posada Australije II već radi punom parom.
Trčali smo, dizali utege, radili aerobik…
Cilj nam nije bio samo dovesti se u formu i ojačati,
već i poslati poruku.
Dobro jutro, Australija!
Kredibilitet nam je porastao
tek kad smo počeli pobjeđivati.
U kvalifikacijskom turniru
sve ukazuje na to da je favorit Australia II Alana Bonda.
Pobijedili smo Talijane i zgazili Kanađane.
Nakon današnje trke
čini se da ništa ne leta brže i ne jedri oštrije uz vjetar
od Lexcenove radikalne jedrilice.
Malotko je zapravo vidio tu tajanstvenu kobilicu,
no svi su vidjeli jedrilicu kako juri i pobjeđuje.
Pobijedila je Australia II za…
Onda su se počeli pitati: „Zašto su toliko konkurentni?”
Što se to skriva pod trupom Australije II?
Kobilica, ali kakva točno?
To je ovoga ljeta u Newportu glavni misterij.
Jedrilica je držana u tajnosti.
To je počelo izluđivati neke od gledatelja.
Bryante, jutros je glavno pitanje što to Australci imaju na dnu trupa?
Samo među nama, kakva je to kobilica?
Samo među nama? Ne mogu vam reći.
Naoružani stražari neprestano patroliraju.
Posao im je štititi Australiju II,
jedrilicu koja bi mogla ući u povijest sporta.
Dizajner jedrilice, Ben Lexcen,
nevoljko je postao zvijezda.
Sve zanima njegova kobilica.
-Pokažite nam kobilicu! -Gdje je kobilica?
Ben Lexcen odlučio je napraviti skicu kobilice s krilcima,
ali ju je nacrtao drukčije nego što zapravo izgleda.
U uredu u marini imali su kopirku.
Ben je otišao onamo s tom skicom i stavio je u kopirku.
Deset minuta poslije doletio je u ured i rekao: „Momci!”
„Ostavio sam skicu kobilice u vašoj kopirki.”
Do popodne su se Newportom već proširile fotokopije naše lažne kobilice.
EKSKLUZIVNO! PRVA SLIKA TAJNE KOBILICE!
Onda su i protivnici stavili krilca na svoje kobilice.
Svi su toliko impresionirani australskom kobilicom
da su i Britanci stavili krilca na svoju.
Obilazili smo ih, provjeravali i govorili: „Ne, drukčija je.
Pokušajte ovako…”
Jedan je Amerikanac nacrtao ovo i rekao da je to dizajn tajne kobilice.
Je li to točno? Što kažete? Je li…
Moguće.
Australia II je pobijedila!
Zapadni Australci zasad imaju 45 pobjeda u 51 utrci,
što je rekord u povijesti klase 12 m.
Na kraju smo pobijedili na kvalifikacijskom turniru. I to debelo!
Završila je utrka, a njome i kvalifikacijski turnir.
Australia II utrkivat će se s Liberty za naslov prvaka America's Cupa.
Australci su službeno 25. izazivači u America's Cupu
i uz njihove sjajne rezultate New York Yacht Club ima razloga za brigu.
Čovjek koji je prošli put odnio pobjedu za SAD napet je.
Ne znamo mnogo o jedrilici.
Očito ima drukčije osobine od uobičajene jedrilice klase 12 m.
Drukčije leta i ubrzava i drukčije manevrira na startu.
New York Yacht Club vidio je da imamo sjajne rezultate.
-Zdravo. -Imate li dvije…
-Ne, žao mi je. -Ni dvije minute?
Ne, kasnimo na sastanak, pa moramo ići.
Ali hvala.
Ako su ti Australci tako lako pobijedili strane izazivače,
s 47 pobjeda u 55 utrka,
to nije mala stvar.
To je potreslo New York Yacht Club.
A i cijeli Newport.
Ovo ima i ozbiljnu stranu.
U igri nije samo jedriličarska utrka,
već i mnogo novca.
Procjenjuje se da se tijekom America's Cupa
u Newportu i okolici potroši 100 milijuna funti.
Odjednom su shvatili da bi mogli ostati bez te zlatne koke,
da je to zbilja moguće.
Stanovnici Newporta pažljivo su čuvali tajnu
da prava nagrada nije pobjeda u utrci,
već popratna industrija vrijedna milijardu dolara.
Ako Amerikance izgube,
velik dio tog novca možda će se trošiti u Zapadnoj Australiji.
Dakle, poraz bi za New York Yacht Club
imao strašne posljedice.
Vijesti ABC-a donosi vam Apple!
Iz Los Angelesa nam se javlja Peter Jennings.
Natjecanje America's Cup počinje u četvrtak.
No došlo je do spora između New York Yacht Cluba i Australaca.
Amerikancima smeta nešto što su Australci učinili
s dnom svoje jedrilice.
Smatraju da će Australcima to dati nepoštenu prednost.
New York Yacht Club tvrdi
da je australska kobilica s krilcima nepropisna.
Dosad najopasniji izazivač,
težak četiri milijuna dolara, mogao bi potonuti.
Htjeli su nam zabraniti sudjelovanje.
Rekli su da Benny nije mogao to smisliti,
da je kobilicu sigurno dizajnirao netko drugi.
Ljudi nisu vjerovali da on to može,
s obzirom na njegovo obrazovanje.
U središtu ovogodišnje galame našao se bosonogi Ben Lexcen.
S tri godine školovanja uspio je dizajnirati
možda najbržu jedrilicu od 12 m u povijesti.
Nisam znao mnogo o Ben Lexcenu.
Ali svašta se priča.
Čuješ glasine.
Tko može znati čija su zapravo ideja bila ta krilca?
Amerikanci pokušavaju dokazati da su Lexcenu pomogli Nizozemci.
Smatramo da je Lexcen tu ideju dobio u Amsterdamu,
ali prema pravilima jedrilicu mora dizajnirati zemlja izazivač.
New York Yacht Club smatra da s razlogom tvrdi
da nisam potpuno sam dizajnirao jedrilicu.
Pokušavaju naći dokaze upitnim i podlim metodama.
Danas je popodne Bena, kako kažu njegovi prijatelji, uhvatila vrtoglavica.
Odmah je smješten na odjel za intenzivnu skrb.
BOLNICA U NEWPORTU
Prijatelji kažu da je ondje završio zbog napada na njegov ugled.
New York Yacht Club nastojao je nagovoriti pomoćne dizajnere u Nizozemskoj
da kažu da su oni dizajnirali kobilicu, a ne Ben Lexcen.
Kobilicu su dizajnirali Nizozemci, a ne Ben Lexcen.
Smatrali smo da je naša odgovornost poslati nekoga u Nizozemsku da to istraži.
Upravitelj instituta za ispitivanje u Nizozemskoj
kaže da su ga članovi New York Yacht Cluba nagovarali da potpiše lažnu izjavu
u kojoj stoji da Ben Lexcen nije dizajner.
Iznenadio sam se kad su mi prišle dvije osobe
koje su htjele da potpišem dokument
u kojem stoji da sam ja dizajnirao Australiju II, a ne Ben Lexcen,
što ja naprosto apsurdna pomisao.
Odbor za kobilice rekao je: „Otišli smo u Nizozemsku
i žalba je neutemeljena. Ova je jedrilica poštena i propisna.”
Nakon toga im se slučaj napokon raspao.
Danas je New York Yacht Club povukao pritužbe
na tajanstvenu kobilicu s krilcima Australije II
i rekao: „Neka bolja jedrilica pobijedi u America's Cupu.”
Uložili smo 56 utrka i gotovo dvije i pol godine rada
da bismo došli do ove točke.
Neka signal na kraju svake utrke presudi o najboljoj jedrilici i posadi.
JEDRILIČARSKI KLUB ZA KLASU 12 M
PRVA UTRKA
Kreće naš prijenos uživo iz Newporta. Rob, jesi li ondje?
Jesam, Harry! Dobro jutro! Čeka nas velika bitka,
obračun o kojem ovisi 132 godine povijesti jedrenja.
Na ekranu možete vidjeti Dennisa Connera.
Bio sam nervozan.
Bertrand je bio u vrhunskoj formi.
Bio je težak suparnik i imao je sjajnu jedrilicu i dobru posadu.
Bio je opasan i bojao sam ga se.
Liberty i Australia II došle su na stazu.
Prema mom satu, za devet minuta i 30 sekundi
prijeći će startnu liniju.
Jedrilice se sastanu deset minuta prije početka utrke.
Namjestite se
i tada sve počinje. Više nema šale.
Jedrilica koja bi u prvoj utrci prva došla do prvog zavoja
uvijek bi pobijedila u cijelom kupu.
Australia II kreće prva s tri sekunde prednosti.
Osvrnuo sam se i Dennis nam je bio tik za petama.
Jedrilice se približavaju prvom zavoju
i ovo je dobra vijest za Australiju.
Prestigli smo ih za nekoliko dužina. Imamo ih!
Australija je ušla u povijest!
Strani izazivač dosad nikad nije završio prvu etapu prve utrke
prije američke jedrilice. Australija je to upravo učinila.
Nakon starta smo im pobjegli.
A onda se odjednom začuo prasak.
Potpuno smo izgubili kontrolu.
Kormilo je postalo labavo. Uopće nismo mogli skretati.
Bilo je čudno.
S trupa nam je otpala zakovica
koja je vječno ondje stajala.
A onda nas je Dennis prestigao.
Izgubili smo utrku.
Amerika pobijedila!
To zvuči kao plakat iz rata, ali zapravo je naslov
nakon današnje prve utrke America's Cupa.
POBJEDA ZA LIBERTY
Prešli smo mu preko krme i pokvarilo nam se kormilo.
A onda se na početku druge utrke
potrgala metalna ploča na glavi glavnog jedra.
Sve dosad imali su samo jedan kvar,
a sada su u finalu u samo dvije trke imali dva kvara.
Ovo je posadi Libertyja dalo polet
i mnogo samopouzdanja prije treće utrke.
Komodore Picala, što mislite, kakvi su vam izgledi?
Mislim da ćemo pobijediti 4:0, ali reći ću 4:1 za svaki slučaj.
Ima li još pitanja?
Da se nešto takvo dogodi dvije utrke zaredom…
To je neoprostivo.
Hajde više, Benny!
Pobrini se da se bar možemo natjecati.
Kad je došlo do kvara,
bilo je tenzija između Johna Bertranda i Bena Lexcena.
Sjećam se da je John Benu rekao:
„Pregledaj jedrilicu od glave do pete i sve provjeri.”
Pregledali su jedrilicu od pramca do krme,
od vrha jarbola do kobilice,
i provjerili svako jedro i svaki komad opreme.
Ben nije prisustvovao porinuću jedrilice za treću utrku.
Bio je na brdu s dalekozorom.
Bio je pod velikim pritiskom.
Ostalo je još sedam minuta do početka utrke.
Gledate Australiju II,
jedrilicu klase 12 m koja je uzburkala svijet jedrenja.
Tri, dva, jedan…
Australia II pretekla je Liberty i juri niz stazu.
No tada je Bennyjev san zablistao punim sjajem.
Utrka traje već tri sata
i vjetar ovdje u Newportu počinje jačati.
U Newportu je brzina vjetra često bila velika.
Kobilica s krilcima u biti je pomaknula težište Australije II prema dolje,
pa je zbog toga uz jači vjetar bila konkurentnija.
Zbog toga je uz vjetar jedrila kao raketa.
Bila je opako brza.
Australia II prešla je cilj
i pobijedila u trećoj utrci za tri minute i 14 sekundi.
To je najveća pobjeda izazivača u America's Cupu
otkad se koriste jedrilice klase 12 m.
Australia II izuzetno je brza.
Upravo se ovoga boje u New York Yacht Clubu.
New York Yacht Club nije baš bio zadovoljan mojim nastupom.
Je li New York Yacht Clubu neugodno zbog ovoga?
Vršimo pritisak na skipere.
Kažemo da će umjesto pehara u klubu stajati njihova glava.
Tako da im ne dajemo da se opuste…
Nakon što sam izgubio tu utrku
nisam bio spreman predati se. Ne.
Najvažniji mi je bio stav. Stav, stav i samo stav.
Dosta mi je sranja.
Svakog jutra gubim četiri sata na sranja
koja nam neće pomoći da pobijedimo.
Bilo mi je važno samo da budem najbolji što mogu.
Nema opravdanja za poraz.
ČETVRTA UTRKA
Pogledajte! Gornja je jedrilica Liberty.
Već u startu ima šest sekundi prednosti.
Liberty je prvu etapu završila s 36 sekundi prednosti.
Dennis Conner bio je nezaustavljiv.
Bio je strašno lukav i prepreden na vodi
i povlačio je strateški pametne poteze.
Ovo je klasična borba letanjem.
Bilo je nemoguće prestići ga, pratio bi svaki tvoj pokret.
I uvijek bi u pravom trenu pogodio promjene u vjetru,
i to goleme promjene.
Liberty je pobijedila Australiju II s prednošću od 43 sekunde.
Evo je! Prelazi… Evo i signala! Utrka je gotova.
Amerikanci vode 3:1.
Rasturio sam.
Američku jedrilicu Liberty samo jedna pobjeda dijeli
od obrane naslova prvaka America's Cupa.
U America's Cupu vode 3:1. Još jedna pobjeda za Liberty
i pehar će ostati na svome trajnom mjestu u New York Yacht Clubu.
Utučeni Australci vraćaju se na pristanište. Znaju da gube 3:1.
Više si ne mogu dopustiti nijednu pogrešku.
Nakon 3:1 u Newportu su već hladili pjenušac.
Pripremali su pobjedničku povorku.
„Čestitke Dennisu i timu!”
Newport se spremao za proslavu.
Gotovo je. Nema sumnje! Gotovo je.
Newport je slavio. Bili su oduševljeni što su smlavili još jednog izazivača.
Sve nas je to obeshrabrivalo.
Ujutro, prije utrke,
svi su za doručkom bili snuždeni.
Bilo mi je teško i pomirisati hranu, a kamoli jesti.
A onda nas je na TV-u
pozdravio Bob Hawke, australski premijer.
Čestitam! Dosad ste bili sjajni.
Pokazali ste naša tehnološka dostignuća
i srčanost nas Australaca.
Cijela Australija navija za vas.
Svi se radujemo vašem povratku
kada ćemo vam pokazati koliko se ponosimo vama.
Bob Hawke, australski premijer…
To nije mala stvar!
Premijer naše države odao nam je počast.
Za nas je to sve promijenilo.
PETA UTRKA
Vojske već tisućama godina odlaze u rat uz simbole i glazbu.
Stoga smo podigli zastavu s klokanom boksačem.
A za svoju smo himnu izabrali pjesmu „Down Under”.
I naš se timski duh probudio.
Nevjerojatno, ali Australija je nakon prve etape u vodstvu.
U Newportu je današnji dan pripao Australiji.
Australia II još je na nogama i bori se za naslov prvaka.
Ponovit ćemo to još dvaput i osvojiti pehar za Australiju.
Nakon 3:2 sreća nam se mijenjala.
Dolazile su televizijske ekipe iz cijelog svijeta.
Australci su dolazili u Newport.
Večeras se ubavi morski gradić Newport
našao pod opsadom Australije II.
Cijeli je Newport znao da su došli Australci.
Rasturili smo im grad.
Australci su se zdušno pridružili uzbuđenju i gunguli
te agresivno promoviraju svoj imidž i suvenire.
NAPRIJED, AUSTRALIJA
Barbari su na vratima!
Australci su došli po sveti pehar i navijaju iz petnih žila.
Australci najviše vole ljutiti više slojeve.
JEBEŠ NEW YORK YACHT CLUB
ŠESTA UTRKA
U šestoj smo utrci sjajno jedrili.
Jurili smo kao raketa.
Australija II ima golemu prednost, čini se od dvije minute.
Pobijedili smo s tri i pol minute prednosti.
Bila je to najveća pobjeda izazivača u eri jedrilica klase 12 m.
U 132 godine nijedan izazivač nije dospio do posljednje od sedam utrka.
Australci su takoreći ponizili Amerikance.
Rezultat je 3:3, s jednom utrkom do kraja. Ovo je pravo natjecanje!
-Možemo mi to, Jime! Možemo mi to! -O, da!
Gubili smo 3:1 i uspjeli izjednačiti.
Australci su pokazali svoje.
Kakav je osjećaj biti prvi američki skiper u 132 godine, što je veoma dugo,
koji ima rezultat 3:3. Sigurno vam nije svejedno.
Bit će uzbudljivo sudjelovati u utrci stoljeća.
Nadamo se da ćemo na kraju pobijediti
kao i uvijek u protekle 132 godine.
Mislim da nam tradicija ide u prilog
i da ćemo u subotu ipak izvući pobjedu.
24 SATA DO SEDME UTRKE
Dennis je bio pod strašnim pritiskom.
A sve se svodi na to da New York Yacht Club
nikada nije gubio,
i to doslovno po svaku cijenu.
Američki je tabor obuzela čista panika.
Potresen teškim porazom u šestoj utrci,
tim Liberty pribjegava očajničkim mjerama.
Danas je New York Yacht Club ispalio još jedan hitac.
Dennis i njegov tim u zadnji su čas našli rupu u pravilima
i napravili velike preinake.
Jedrilicu su odvukli uz rijeku
i uklonili gotovo pola tone balasta.
To je bilo nečuveno.
Ali New York Yacht Club im je dopustio to.
Bila bi druga priča da smo mi htjeli podesiti jedrilicu.
Baš kao i u NASCAR-u, pravila postoje, ali…
Pravila se krše i tako se pobjeđuje.
Iskoristiš pravila kako bio ostvario prednost.
Nema opravdanja za poraz.
SEDMA UTRKA
Alane i posado, pothvat na koji se spremate
nedvojbeno je jedan od najvećih u povijesti australskog sporta.
Želimo vam sve najbolje.
Ako zagusti, javite nam i svi ćemo puhati prema Newportu
da vas dopušemo kući. Uz vas smo. Sretno!
AUSTRALSKI PREMIJER
Nitko nikad nije uspio pobijediti Amerikance.
Bio je to povijesni trenutak.
Uvijek je lijepo pobijediti SAD.
U bilo čemu.
Uz vas smo, Australia II!
UZ VAS SMO… AUSTRALIA II
To je najprestižnija regata na svijetu.
To je pehar koji nikad nije izgubljen.
To je utrka koja bi mogla okončati najduži niz pobjeda u povijesti sporta.
Uživo iz Newporta, ovo je 25. obrana naslova prvaka
i finalna utrka America's Cupa.
25. OBRANA NASLOVA FINALNA UTRKA
Dobro jutro!
Ovo je još jedan prijenos uživo
u Australiju, Novi Zeland, Hong Kong, Ameriku i Europu.
Trenutno nas gleda oko 30 milijuna ljudi.
Za Beryl Bertrand ovo je jutro prepuno emocija
dok njezin sin John predvodi Australiju II u velikom finalu America's Cupa.
Danas jedre u odlučnoj, presudnoj, finalnoj utrci.
Dok su nas vukli do staze
bilo je kao u zoološkom vrtu.
Ljudi su nas pritiskali sa svih strana, kao u ekspres-loncu.
Pripremamo se za početak sedme, presudne utrke
ovog America's Cupa.
Tomu su prethodile tisuće sati priprema. Cijeli život.
I već sam zamišljao taj prostor i vrijeme.
Rekao sam timu:
„Zamislite da letite na leđima orla, na tristo metara visine.
Vidite jedrilicu kako plovi.”
Rekao sam: „Uzmite divovske škare i prerežite sve što vas ometa.
Oslobodite jedrilicu i sebe.
Sutra i jučer ne postoje. Budućnosti ne postoji.”
Postojao je samo taj dan.
Pet sekundi do početka…
Evo signala za početak!
Kad su dali signal za početak, jedrilice su pojurile.
Idemo! Počelo je!
Utrka je tijesna! John Bertrand skrenuo je prema Libertyju.
Zapravo smo dobro krenuli. Nakon letanja smo bili u vodstvu.
Australia II u vodstvu je za dvije dužine. Obje jedrilice hvataju vjetar zdesna.
Čini se da je John Bertrand odlučio ne blokirati Dennisa Connera.
Ali onda nas je Dennis pretekao.
Iskreno, počeo nam je odmicati.
Postalo je jasno da je Liberty brža jedrilica no što je bila.
Dotjerali su je.
Jedrilica postiže maksimalnu brzinu
i itekako lijepo plovi.
Danas uistinu izgleda i plovi kao posve druga jedrilica.
Kao što vidite, približavaju se kraju prve etape
i Australiji II loše se piše.
Liberty na kraju prve etape ima prednost od 29 sekundi.
Bertrandov gubitak vodstva mogao bi ga skupo stajati.
Davali smo sve od sebe, ali naprosto su bili brži.
Ako ste tek došli, Liberty nadmoćno vodi.
Na kraju druge etape imali su 45 sekundi vodstva, a na kraju treće 23.
Pobjegli su nam. Imali su gotovo minutu prednosti.
Nismo mogli vjerovati.
Upravo gledamo kako Liberty završava četvrtu etapu utrke
s prednošću od oko 55 sekundi, Bobe.
Australci su više-manje izgubili.
Bertrandove pogreške na samome početku utrke
Australiju II možda su stajale pobjede.
Nadoknaditi 58 sekundi prednosti…
To je mnogo.
Četiri tisuće ljudi okupilo se
pred jedriličarskim klubom u Perthu
i gledaju prijenos uživo, a slična je situacija i u Sydneyju.
Čini se da u ovom trenu Liberty ima pozamašnu prednost.
Dennis Conner ne može izgubiti.
U domu obitelji Bertrand napetost sve više raste.
Gđa Bertrand u agoniji
gleda australsko čudo kako zaostaje za američkom jedrilicom Liberty.
Gospodo, ova etapa niz vjetar naša je posljednja nada.
Praktički su nestali.
Međutim, ako protivnik počne vjerovati da ste vi
i vaša oprema nadmoćni,
i da tu ništa ne može jer je sve tajno,
to se pretvori u veliku psihološku prepreku.
I odluka koju je Dennis na kraju donio
bila je pogrešna.
Dennis Conner prešao je na desnu stranu staze
u potrazi za velikom promjenom u vjetru.
Došli smo do posljednje etape, a Dennis je skrenuo prema van.
Ovo je neobičan potez.
Dennis je odlučio ne blokirati Johna Bertranda.
Otišli su na desnu stranu staze,
što me iznenadilo.
Gledao sam oblake kako se mijenjaju.
Počeo sam primjećivati vjetar na vodi.
Tamni i svjetliji dijelovi… Vidio sam smjer vjetra.
S vremenom razvijete šesto čulo za promjene u vjetru.
Ne u trenutku, već za 10, 15 ili 20 sekundi.
U tome je bit igre.
Trimaj!
I kako smo mi skretali ulijevo, tako je i povjetarac skretao ulijevo.
Evo ga!
I uz taj dodatni vjetar počeli smo dostizati Liberty.
Možete vidjeti kako posada bjesomučno okreće vitla
i nastoji održati maksimalnu brzinu.
Ako uspiju, bit će to golem pothvat.
Jedan po jedan metar, jedan po jedan jard, jednu po jednu promjenu vjetra…
Možete vidjeti kako Australia II dostiže Liberty.
Kakva napeta utrka!
Do prije nekoliko minuta izgledalo je kao da su izgubili.
Gospodo, napeto je,
ali Liberty još uvijek ima trunku prednosti.
Australia II vratila se u utrku!
Onda su i oni napravili okret niz vjetar.
Cijeli je svijet gledao bez daha.
Situacija je krajnje napeta!
Australia II prešla je u napad.
Kad gledate snimku iz helikoptera, nije lako vidjeti tko vodi.
Hoćemo li ih prijeći?
Nadoknadili smo 57 sekundi zaostatka i došli im uz bok.
Odlučio sam uz njih napraviti okret niz vjetar, što je bilo riskantno.
Idu ravno na njih.
-Čini se da će ih Australci preteći. -Odvažno.
Nevjerojatan potez, sada ih prestizati…
Prešli smo im preko pramca i prestigli ih.
Čini se da je Australia II opet u vodstvu. Naprosto nevjerojatno!
Pred Royal Perth Yacht Clubom je oko 2000 ljudi
i svi navijaju za Australiju II!
Nikad nisam vidio ništa slično.
Prije je ovdje vladalo razočaranje,
a za vrijeme posljednje etape nastao je čisti kaos.
To je to! Bit će napeto do samog kraja. Možeš li vjerovati, Bobe?
Svašta sam vidio, ali ovakvo što nikad.
Idemo!
U toj smo etapi vjerojatno jedrili najbolje u životu.
U tom smo trenu bili najbliže savršenstvu.
Posada je bila toliko uhodana i usklađena
da smo jedrili kao na autopilotu.
Uplovili smo u povijest.
Čekamo signal za kraj utrke!
Blizu su! Samo što nisu prešli cilj!
Evo ih! Gotovo je!
Australia II uspjela je!
Pobijedili su u America's Cupu!
Hoćeš li ustati, Australijo? Hoćeš li ustati i klicati?
Jer ovo je najveći uspjeh u povijesti australskoga sporta!
Skiper John Bertrand
i svi oni na jedrilici
upisali su svoja imena u australsku povijest.
Pobijedili su u America's Cupu.
Dok sam služio kao premijer,
rekao sam svašta mudro i važno,
ali mislim da se ništa što sam rekao
ne pamti kao moja izjava…
Ako netko otpusti radnika jer danas nije došao na posao čisti je probisvijet!
Hajmo!
Ovo se radi diljem Australije: nazdravlja se posadi Australije II.
I zbilja su to zaslužili.
Sjećam se da nisam mogao povjerovati da se to dogodilo.
A John se doslovno skljokao preko kormila.
Sva ta napetost napokon je izašla iz njega.
Bilo je strašno olakšanje pobijediti u ime svoje zemlje.
To je ogromna stvar.
Kako da čovjek to objasni?
Bilo je to nešto
za što nisam mislio da bi se ikad moglo dogoditi.
Ali dogodilo se.
Velika je to stvar ako u meni i danas budi ovakve osjećaje.
A bilo je to tako davno.
Očito mi je to značilo više nego što sam mislio.
Uglavnom…
Svi su pomahnitali.
Podigli smo pogled
i sa svih su se strana sjatili brodovi.
Bili su svuda oko nas.
Nastala je takva huka i buka…
Kakav veličanstven trenutak!
Na početku tjedna mislio sam da nemamo šanse!
Izvukli smo se iz ponora!
Dok su nas vukli do pristaništa, podigli smo australsku zastavu.
I bili smo zbilja ponosni jer ostvarili smo nešto posebno.
Ovdje vlada posvemašnje slavlje.
Sunce zalazi za obzorom,
a Australia II vraća se u Newportovu luku.
Prvi izazivač u povijesti America's Cupa koji je uspio pobijediti.
Na pristanište Australije II sjatila se čitava gomila ljudi.
Australci su napokon uspjeli.
Sjećam se kako su izvlačili jedrilicu iz vode,
a Bondi je bio kao dirigent…
Pokažite nam kobilicu!
Alan Bond je presretan.
Podići će jedrilicu bez zastora. Vidjet ćemo kobilicu.
Podigli smo Australiju II
i maknuli veo. Svi su prvi put vidjeli kobilicu s krilcima.
To je genijalan izum. Genijalan dizajn i inženjerstvo.
Iznimno kreativno.
Za sve je zaslužan dizajner Ben Lexcen.
Ostvario je svoju životnu ambiciju.
A tamo je, vjerovali ili ne, Dennis Conner sa šeširom New York Yacht Cluba.
Dennis mi je čestitao.
Nije mnogo rekao, ali odao mi je počast kao jedan ratnik drugomu.
Mislim da je Dennis pomalo u šoku, Davide.
Sjećam se da smo se rukovali, a u očima je imao suze…
Da, teško mu je to palo.
Strašno teško.
Da.
Bio je to katastrofalan poraz.
Kada dođeš na presicu nakon poraza
i nitko iz New York Yacht Cluba ne dođe sjediti uz tebe,
shvatiš da te više baš ne vole.
Razumljivo je da su bili razočarani.
Bili su shrvani zbog poraza, baš kao i ja.
Danas je Australia II naprosto bila bolja jedrilica.
I pobijedili su nas i nemamo opravdanja.
Stoga želim čestitati Alanu Bondu i posadi Australije II.
Dokazali su da su izvanredni jedriličari.
I danas je bio njihov dan.
Dennisu Conneru to je bio posljednji nastup na America's Cupu.
Sjajan skiper oprostio se poražen, sa suzama u očima i s naklonom…
John i njegova posada danas su bili sjajni.
Nisam sretan što se opraštamo od Newporta,
već zato što stanovnike Newporta i SAD-a možemo pozvati
u Perth u Zapadnoj Australiji da pokušaju vratiti pehar.
Bit ćete dobrodošli.
Kada nam je uručen pehar America's Cupa…
i kada sam ga podigao u zrak,
bilo je to ostvarenje sna iz djetinjstva.
Bila je velika stvar pobijediti SAD u nečemu u čemu su toliko nadmoćni.
I tako se naša mala zemlja odjednom proslavila u svijetu.
Skiperu Johne Bertrandu, vi i posada Australije II
pokazali ste nam što Australci mogu.
Znam da se vaši sunarodnjaci ponose vama i želim da im poručite
da se i Amerikanci ponose vama. Ponosimo se prijateljstvom s Australcima.
Kad smo se vratili u Australiju, rekli su
da ćemo održati povorku od Fremantlea do Pertha…
-To je udaljenost od 22 km. -Da, točno 22 km.
Rekao sam: „Kao idioti ćemo se voziti autocestom
i mahat će nam troje ljudi i jedan pas.”
E pa, cesta je cijelim putem bila prepuna ljudi, duž sva ta 22 km.
Kad smo došli u Perth,
dočekalo nas je 250 000 ljudi.
41 SEKUNDU ISPRED SVIH
Mala smo nacija koja je pobijedila unatoč slabim izgledima.
Presudila je upravo ta nevjerojatna odlučnost
australskoga naroda i čitave posade.
Nakon poraza sam ostao bez novca.
Prodavao sam tepihe.
Pao sam u depresiju, svakako.
Ali kad sam vidio da će se u Perthu u America's Cupu natjecati 21 zemlja,
odlučio sam prestati se sažalijevati
i pokušati vratiti naslov prvaka.
Danas je u San Diegu u Kaliforniji
Dennis Conner najavio svoj povratak prilikom America's Cupa 1987.
Međutim, neće se suočiti sa skiperom koji mu je 1983. oduzeo pehar.
Zašto se ove godine nećete natjecati?
Nemam više onaj žar, a spokojni ljudi ne postanu svjetski prvaci.
Ostvario sam taj san
i jedva čekam da istražim nove životne puteve.
Upravo to radim.
Ali za Dennisa je povratak bio prilika da ustane iz mrtvih.
PERTH, ZAPADNA AUSTRALIJA
Evo i signala! Amerikanci su uspjeli.
Pobijedili su u America's Cupu!
Uspeo se na jedriličarski Everest
i ponovno osvojio sveti gral jedrenja.
Dennis Conner se osvetio!
Sjećam se da sam sjedio na dodjeli pehara America's Cupa
i draga gospođa s velikim šeširom rekla je:
„Dobar dan, g. Bertrand. Kakav divan dan, kakva proslava!”
Pogledao sam je i rekao: „Gospođo, da samo znate…
koliko je lako bilo izgubiti, a koliko teško pobijediti.”
JOHN BERTRAND JE 1985. GODINE UVRŠTEN U AUSTRALSKU SPORTSKU KUĆU SLAVNIH
ALAN BOND JE NAKON POBJEDE POSTAO JEDAN OD NAJBOGATIJIH LJUDI U AUSTRALIJI
Ima imovinu u Sydneyju, SAD-u, Londonu i Hong Kongu.
To je carstvo vrijedno deset milijardi dolara.
1997. JE PRIZNAO KRIVNJU ZA NIZ FINANCIJSKIH ZLOČINA
OSUĐEN JE NA SEDAM GODINA ZATVORA
Vjerojatno najveći australski premijer. Razgovara sa svima, narod ga voli…
A što je učinio naš najveći premijer?
Eksao je piće! Gledajte kako ga potiču!
I velikan Bobby Hawke uspio je!
Rekao je: „Hvala svima!”
OVO MU JE BIO POSLJEDNJI JAVNI INTERVJU
BEN LEXCEN BIO JE JEDAN OD NAJVEĆIH AUSTRALSKIH DIZAJNERA
Dizajner je i perfekcionist, a njegova Toyota Tarago
dizajn je kojim je čak i on zadovoljan!
Netko je opet pogodio!
PREMINUO JE ČETIRI GODINE NAKON POBJEDE U AMERICA'S CUPU
KOBILICA S KRILCIMA ZAUVIJEK JE PROMIJENILA KUP
American Magic završava četvrtu etapu.
Kreće prema cilju brzinom od 50 čvorova!
Najbrža utrka…
Dobro došli u America's Cup 2021.!
Košarkaški sudac optužen je za klađenje na ishod utakmica,
što je potreslo NBA…
Čovječe, baš sam si sjebao život.
Još jedna novinska patka…
Priča o Mantiju Te'ou lažna je.
Okrutna, uvrnuta podvala…
Bio je to najduži niz pobjeda u povijesti sporta.
Ovo je najveći uspjeh u povijesti australskog sporta!
AND1 zarađivao je milijune dolara,
ali jesu li nas poštovali?
Ovo je AND1!
Začepi, jebote. Da nikom nisi rekao!
Drži se jebene priče.
Čudniju priču sigurno niste čuli…
Donaghy je pod istragom…
Ta je vijest na svim naslovnicama…
Fizički nije postojala, iako je bila navodna mrtva djevojka Mantija Te'oa.
Mislio sam si: „Čovječe, bilo bi suludo da je to izmišljotina!”
Prijevod titlova: Matija Pospiš